અમ્માએ આગળ કહ્યું, “એક પતિપત્ની હતા. પતિ મહેનત કરી, કામ કરી ગમે તેટલું ધન કમાયને પત્નીને આપે છતાં, તેને ક્યારેય સંતોષ ન થતો. હંમેશા, પૂરું નથી… પૂરું નથી… પૂરું નથી…ની ફરીયાદ જ પત્ની પાસેથી પતિને સાંભળવા મળતી. પત્નીના આ સ્વભાવથી, પતિ જીવનથી જ કંટાળી ગયો. આત્મહત્યા કરવા જેટલી હિમ્મત ન હોવાથી, તેણે સંન્યાસ લેવાનો વિચાર કર્યો. થોડી યાત્રા કર્યા પછી, તેને એક ગુરુ મળ્યા. શિષ્ય તરીકે સ્વીકારતા પહેલાં, ગુરુએ તેને પૂછયું, “ઘરમાં કોઈ ઝગડો થતા, શું તેં ઘર છોડી, સંન્યાસ કારવાનું વિચાર્યું કે પછી, યથાર્થ વૈરાગ્ય આવતા તેં ઘર છોડયું છે?”